Kolej Universiti TATI

Kolej Universiti TATI (sebelumnya Institut Teknikal Lanjutan Terengganu) merupakan sebuah pusat pengajian tinggi swasta di Malaysia yang merupakan milik penuh Kerajaan Negeri Terengganu. Ia terletak di Kemaman, Terengganu. Ia ditubuhkan pada 1993.


 Sejarah 
UC TATI ditubuhkan dengan tujuan untuk melahirkan graduan berkemahiran tinggi bagi memenuhi keperluan sektor perindustrian Malaysia yang semakin berkembang. Pada peringkat awal, institusi ini beroperasi sebagai TATi dan menawarkan latihan teknikal serta program diploma dalam pelbagai bidang kejuruteraan melalui kerjasama dengan Ingenieurschule St. Gallen (ISG), Switzerland.

Pada tahun 2007, TATi telah dinaik taraf kepada status kolej universiti, membolehkan institusi ini menawarkan program ijazah sarjana muda di samping program diploma.

Sehingga kini, UC TATI terus memperluaskan penawaran akademiknya selaras dengan piawaian industri di peringkat nasional dan global.

 Program Akademik 
Universiti ini menawarkan pelbagai program di peringkat diploma, ijazah sarjana muda dan pascasiswazah melalui beberapa fakulti seperti berikut:
Pengajian Pascasiswazah
 Program Sarjana dan Doktor Falsafah (PhD)

Fakulti Teknologi Kejuruteraan

 Pembuatan
 Mekatronik
 Elektronik dan Instrumentasi
 Automotif
 Elektrik
 Kimia
 Polimer Industri

Fakulti Komputer, Media dan Pengurusan Teknologi

 Keselamatan Rangkaian
 Sains Komputer
 Teknologi Maklumat
 Pengurusan Perniagaan
 Rekabentuk Grafik Digital
 Perakaunan
 Keusahawanan

Kampus Bandaraya

 Pendidikan Awal Kanak-kanak
 Pengurusan Sukan

 Pencapaian 
UC TATI telah mencapai beberapa kejayaan yang membanggakan sepanjang penubuhannya, antaranya:

 Penganugerahan Status Ranking Reporter oleh Times Higher Education (THE), yang mencerminkan peningkatan reputasi akademik dan penyelidikan UC TATI di peringkat antarabangsa.
 Memenangi Anugerah META 2024 bagi kategori TVET (Technical and Vocational Education and Training), sebagai pengiktirafan terhadap kecemerlangan UC TATI dalam pendidikan teknikal dan pembangunan kemahiran.
 Penyertaan yang berjaya dalam persidangan antarabangsa seperti ICET dan TAMIE, menunjukkan komitmen UC TATI dalam perkongsian ilmu di peringkat global.
 Kerjasama dengan institusi antarabangsa melalui program mobiliti pelajar, sekali gus meningkatkan reputasi UC TATI dalam komuniti akademik antarabangsa.

 Pautan luar 
 Laman rasmi TATI

Kategori:Universiti swasta di Malaysia
Kategori:Universiti dan kolej di Terengganu